
ДО

ПРЕДСЕДАТЕЛЯ НА

ОБЩИНСКИ СЪВЕТ - КИРКОВО

ОБЛАСТ КЪРДЖАЛИ


П Р Е Д Л О Ж Е Н И Е
От Шинаси Мехмед Сюлейман -Кмет на община Кирково

ОТНОСНО: Разрешаване процедура по изработване на  проект за изменение на подробен устройствен план- план за улична регулация за улици с ос.т.79-43-42, ос.т.43-44-45-46-33; ос.т.33-34-35-36-37-38; ос.т.45-44-39-38 и от ос.т.38-84 по ПУП на с.Пресека,общ.Кирково,одобрен със заповед №645/06.07.1977г. на Председателя на ИК на ОНС-Кърджали,което изменение води и до изменение на плана за регулация за засегнатите уррегулирани поземлени имоти /УПИ/ от квартали 17, 18, 19, 20, 16, 21 и 4 по плана на с.Пресека,общ.Кирково

Уважаеми г-н Председател,

Уважаеми общински съветници,

Настоящата преписка се внася за разглеждане във връзка с настъпили съществени промени в обществено-икономическите условия, при който е бил съставен планът. 

Поради голяма денивелация на терена е невъзможно реализирането на посочените по-горе улици по сега действащия подробен устройствен план.  Към настоящия момент засегнатите УПИ от квартали 17, 18, 19, 20, 16, 21 и 4 се обслужват от съществуващи вътрешни асфалтирани пътища, по които трасета е предвидено да се измести уличната регулация на посочените по-горе улици с ос.т.79-43-42, ос.т.43-44-45-46-33; ос.т.33-34-35-36-37-38; ос.т.45-44-39-38 и от ос.т.38-84 по ПУП на с.Пресека,общ.Кирково,одобрен със заповед №645/06.07.1977г. на Председателя на ИК на ОНС-Кърджали, което изменение ще доведе и до изменение на плана за регулация за УПИ от посочените квартали, като техните регулационни линии към новообразуваните улични регулации се поставят в съответствие с новите улични регулационни линии.


Реализирането на предвидените в действащия подробен устройствен план улици е икономически нецелесъобразно /на място има реализиран достъп за УПИ/, както и съществуващото на място застрояване, поради изтичане срокове по чл.208,ал.1 от ЗУТ, ще доведе до принудителни отчуждителни процедури-чл.205,ал.1,т.1 от ЗУТ,за които общината няма препдвидени средства, а собствениците на недвижимите имоти след изтичане на сроковете имат правата по чл.134,ал.2,т.1 от ЗУТ.

В община Кирково е постъпило искане за откриване процедура по отчуждаване и реализиране на улична регулация с вх.№10-00-434/18.04.2024г. на Кмета на кметство с.Пресека, придружено с подписка от жители в посочените квартали. След преглед на наличните документи в общината и оглед на място е изготвена Докладна записка вх.№94-02-553/12.03.2025г. от Началник отдел „ОСТСГС“ при ОбА-Кирково - Несрин Чалъм за започване процедура по изменение на посочените по-горе улични регулации и издаване становище от главния архитект на община Кирково, относно допустимост на искането за изменение на основание чл.135,ал.4,т.1 от ЗУТ, за което главния архитект след запознаване с преписката счита,че след като в предвидените срокове по ЗУТ не са започнали отчуждителни процедури /чл.208,ал.1 от ЗУТ/, искането при условията на чл.134,ал.2,т.1 от ЗУТ е допустимо .

 В предвид изложеното се налага да се изработи проект за изменение на ПУП-ПУР,което ще доведе и до изменение на плана за регулация на засегнатите УПИ граничещи с посочените улици.

Предлагам ОбС-Кирково да вземе следното












ПРОЕКТ






Р Е Ш Е Н И Е


На основание чл.124а, ал.1, чл.124б,ал.1 от ЗУТ и чл.21,ал.1,т.8 и т.11 от ЗМСМА






  Р  Е  Ш  И :

Разрешава за сметка на община Кирково със седалище и адрес на управление с.Кирково, ул.“Дружба“ №1, обл.Кърджали, представлявано от Шинаси Сюлейман-Кмет на общината да възложи изработване проект за изменение на Подробен устройствен план –  План за улечна регулация /ПУР/ за улици с ос.т.79-43-42, ос.т.43-44-45-46-33; ос.т.33-34-35-36-37-38; ос.т.45-44-39-38 и от ос.т.38-84 по ПУП на с.Пресека, общ.Кирково, одобрен със заповед №645/06.07.1977г. на Председателя на ИК на ОНС-Кърджали, с цел поставяне на уличните регулационни линии по реализирани на място асфалтови трасета и изменение на План за регулация/ПР/ за урегулирани поземлени имоти от квартали 17, 18,19, 20,16, 21 и 4 по ПУП на с.Пресека,общ.Кирково, като регулационните им линии към новообразуваните улични регулации се поставят в съответствие с новите улични регулационни линии.

Проекта за изменени да се изработи съгласно приложения проект-предложение при спазване изискванията и разпоредбите на ЗУТ.

Одобрява заданието на възложителя, с което обосновава необходимостта от изработването на плана, придружено от опорен план с информация за съществуващо положение на имотите.

Проектът да бъде изготвен от правоспособни специалисти (чл.229 и чл.230 от ЗУТ и § 13 от ПРЗУТ). 

Обхватът и съдържанието на подробния устройствен план да се съобразят с разпоредбите на Наредба №8 на МРРБ за обема и съдържанието на устройствените схеми и планове–ДВ.бр.57/2001г. и БСА бр.9/10 от 2001г. на МРРБ при спазване изискванията на Наредба 7/22.12.2003г. за правила и нормативи за устройство на отделните видове територии и устройствени зони.

Проектът да бъде представен в оригинал на недеформируема прозрачна основа – 2 броя

При изработване на проекта заявителя да осигури необходимата информация,съгласно чл.108 и чл.115 от ЗУТ.


Възлага на Кмета на общината да проведе всички необходими процедури произтичащи от настоя-щото решение. 

Съгласно чл.124б,ал.2 от ЗУТ решението да се разгласи с обявление, поставено на определените за това места в сградата на общината,както и на други подходящи места в съответната територия-предмет на плана и се публикува на интернет страницата на общината и в един местен вестник.

Решението, съгласно чл.124б,ал.4 от ЗУТ не подлежи на оспорване.

ПРИЛОЖЕНИЕ:1.Копия от скица №158/05.07.2024г. и извадка от регулационен план

2.Копие от опорен план-извадка от действащ Кадастрален и регулационен план



3.Копие от проект-предложение за изменение на ПУП-ПУР-ПР 

4.Копие от Техническо задание за проектиране

5.Копие от геодезическо заснемане на улици



6.Копие от докладна записка вх.№10-00-434/18.04.2024г. на кмета на с.Пресека, придру-



  жено с искане на жители от засегнатите квартали

7.Копие от Докладна записка вх.№94-02-553/12.03.2025г. на Н-к отдел „ОСТСГС“

8.Становище на главния архитект от 09.07.2025г.

С уважение:

Шинаси Сюлейман

Кмет на община Кирково
